Държавен вестник, бр. 55, 2016 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  55
ПРИЛАГАНЕ НА ИЗКЛЮЧЕНИЕ ПО ЧЛ. 156Е:
Оценка на възможните изключение по чл. 4, 
ал. 7 на РДВ се извършва в седем стъпки, както 
следва: 
• Стъпка 1: Определяне дали дадена нова 
модификация/дейност отговаря на изискванията 
на чл. 4, ал. 7.
• Стъпка 2: Идентифициране на практически 
мерки за смекчаване на неблагоприятните ефекти.
• Стъпка 3: Идентифициране на по-широкото 
въздействие върху водните тела.
• Стъпки 4: Оценка дали новата модификация/
дейност е в интерес на обществото.
• Стъпка 5: Сравнение на ползите от новата 
модификация/дейност с ползите от постигане 
на целите на Директивата.
• Стъпка 6: Сравнение на алтернативи, които 
обслужват еднакви ползотворни цели.
Прилагането на методологията е илюстри­
рано с пример за изграждане на нова моди­
фикация – язовир. Примерът е построен върху 
информация за язовир „Луда Яна“. Въпреки че 
този язовир е в процес на реализация, за целите 
на примера е направено допускането, че него­
вото изграждане е предстоящо и трябва да се 
обоснове изключение по чл. 4, ал. 7. 
Стъпка 1: Определяне дали дадена нова мо­
дификация/дейност отговаря на изискванията 
на чл. 4, ал. 7
1. Описание на основните характеристики на 
новата модификация/дейност.
Язовир „Луда Яна“ ще се намира в централ­
ната част на Южна България, на около 2 км 
на север от гр. Панагюрище, на река Луда Яна, 
непосредствено след вливането на Стара река 
в река Мулейска, като попада в землището на 
гр. Панагюрище, община Панагюрище, област 
Пазарджик, и засяга поземлен имот № 0860001 
с площ 142 ха. 
Основните параметри на язовира са: насипна 
стена с глинено ядро, дължина на короната 458 м, 
широчина на короната 600 м, общ завирен обем 
19.94 млн. м3, дължина на езерото 4500 м, кота 
на короната 585,60, клас на язовира II. 
Регулиращият обем от близо 18 млн. м3 осигу­
рява възможност за черпене на дебит в рамките 
на 450 – 500 л/сек.
Фигура 1. Язовир „Луда Яна“ – водовзeмната 
кула и недостроената язовирна стена 
(Източник: РГП за ВиК – П ЕООД, гр. Панагю­
рище, 2013)
За да отговори водата от язовира на изис­
кванията по показателите окисляемост, амоняк, 
нитрати и мътност, е предвидена пречиствателна 
станция, която да пречиства водата, предназ­
начена за питейни нужди, до изискванията на 
Наредба № 9 от 2001 г. По техническо задание 
общият дебит на ПСПВ е 300 л/сек. Има опреде­
лена площадка за строителството на станцията.
За язовира и ПСПВ е осигурено финанси­
ране по линия на Международната банка за 
възстановяване и развитие (Световна банка). 
След изграждането язовир „Луда Яна“ ще бъде 
актуван като държавна собственост с принципал 
МРРБ. Бъдещият оператор на язовира и пре­
чиствателната станция ще бъде ВиК – ЕООД, 
гр. Панагюрище.
2. Представяне на полезните цели, за които 
допринася новата модификация/дейност.
Изграждането на язовира ще доведе до подава­
не на качествена питейна вода на гр. Панагюрище 
и селища в общините Панагюрище, Пазарджик 
и Стрелча с население 45 000 жители към 2020 г.
Понастоящем основните питейни водоизточ­
ници на гр. Панагюрище са 12 тръбни кладенци в 
терасата на р. Марица при с. Злокучене (община 
Септември, област Пазарджик). Разположени са 
на десния бряг на р. Марица и са най-голямата 
водоснабдителна система – „Група Панагюри­
ще“, подаваща вода към селищата на община 
Панагюрище. Системата подава вода чрез пет 
помпени станции (ПС) за гр. Панагюрище и 
селата Баня, Бъта, Попинци, Елшица, Левски 
и Оборище. От тази водоснабдителна система 
се подава вода и на 4 села от съседната община 
Стрелча – Свобода, Смилец, Блатница и Дюлево. 
Магистралният водопровод е въведен в експлоа­
тация през 1982 г. Водоподаването се извършва 
с помощта на три помпени станции: II подем 
„Бошуля“, III и ІV подем „Елшица“, които имат 
възможност да се включват едновременно в па­
ралел, като по този начин може да се подава при 
необходимост водно количество над 250 л/сек. 
Стоманените водопроводи от водоизточника до 
ПС ІV подем „Елшица“ са изпълнени от стома­
нени правошевни тръби, направени от огъната 
черна ламарина с дължина 2 – 3 м. Тръбите 
не са заводско производство и не отговарят на 
действащите стандарти. Външната антикорози­
онна изолация не е от усилен тип, а на отделни 
места такава изобщо не е правена. От ПС ІV 
подем до Панагюрище и с. Оборище водопро­
водите са изпълнени от стандартни стоманени 
спирално заварени тръби. Няма монтирана 
катодна защита по трасетата на стоманените 
водопроводи, както и пречиствателна станция 
за питейна вода (ПСПВ).
Въпреки че не е достигнала края на своя 
експлоатационен период (30 години), тази во­
доснабдителна система не е в добро състояние, 
което допълнително се утежнява от затруднения­
та по експлоатацията, дължащи се на голямата 
обща дължина и труднодостъпни участъци. Не 
без значение е и лошото изпълнение на строи­
телно-монтажните работи на тръбопроводите и 
съоръженията.